open-index/open-wikipedia-markdown huggingface dataset:
וולודימיר יזרסקי

**וולודימיר איוואנוביץ' יזרסקי** (באוקראינית: **Володимир Іванович Єзерський**; נולד ב-15 בנובמבר 1976 בלבוב) הוא כדורגלן עבר אוקראיני, ששיחק בעמדות המגן ימני בקבוצות שונות בליגת העל האוקראינית ובנבחרת אוקראינה. לאחר שפרש ממשחק פעיל פנה לקריירת אימון.

## קריירה
החל את קריירת הכדורגל שלו בקבוצת גראי מהליגה האוקראינית השנייה. בשנת 1997 עבר לקבוצת קרפטי לבוב מהליגה האוקראינית הבכירה. בעונתו הראשונה בקבוצה זכה איתה במקום שלישי בליגה. לאחר העונה המוצלחת עבר לקבוצת הצמרת האוקראינית דינמו קייב. בדינמו שותף במשחקים מועטים ובשנת 2000 נמכר כרטיס השחקן שלו לדניפרו. בקבוצתו החדשה הפך לאחד משחקני המפתח שלה. לאחר 7 שנים מוצלחות בדניפרו עבר לקבוצת שחטאר דונצק תמורת כ-1.2 מיליון יורו. בשחטאר לא מצא את מקומו בהרכב הקבוע, שותף בעיקר כשחקן מחליף במשחקים. בשנת 2010 הושאל ולאחר מכן נמכר לקבוצת זוריה לוהנסק. בשנת 2011 חתם לשנתיים בקבוצת טבריה סימפרופול, בה היה לקפטן של הקבוצה. בתום החוזה, עזב את הקבוצה וחתם לשנה אחת בהוברלה אוז'הורוד - בתום השנה החליט לפרוש ממשחק פעיל.

## נבחרת
בנבחרת הלאומית של אוקראינה שיחק יזרסקי מאז אוגוסט 1998. משחקו הראשון במדי הנבחרת היה משחק ידידות מול .
הוא היה בסגל הנבחרת למונדיאל 2006, ושותף בשניים מתוך חמשת משחקי הנבחרת בטורניר - משחק מול ספרד בשלב הבתים (במהלכו ספג כרטיס צהוב) ומשחק רבע הגמר מול איטליה (במהלכו ספג כרטיס צהוב נוסף והוחלף בתום המחצית הראשונה)

## תארים
* גביע אופ"א :2008/2009
* אליפות אוקראינה (3): 1998/1999, 2007/2008, 2009/2010
* הגביע האוקראיני (2): 1998/1999, 2007/2008
## קישורים חיצוניים

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:מאמני כדורגל אוקראינים
קטגוריה:כדורגלני דניפרו
קטגוריה:כדורגלני שחטאר דונצק
קטגוריה:כדורגלני דינמו קייב
קטגוריה:כדורגלני טאבריה סימפרופול
קטגוריה:כדורגלני הוברלה אוז'הורוד
קטגוריה:כדורגלני זוריה לוהנסק
קטגוריה:כדורגלני קריוובס
קטגוריה:כדורגלני קרפטי לבוב
קטגוריה:כדורגלני נבחרת אוקראינה
קטגוריה:לבוב: כדורגלנים
קטגוריה:כדורגלני מונדיאל 2006
קטגוריה:אוקראינים שנולדו ב-1976
Waking Up Dreaming

"**Waking Up Dreaming**" (בעברית: "**מתעוררת מחלום**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבום האולפן השישי שלה, *[[Queen of Me]]*. הוא יצא לאור ב-23 בספטמבר 2022, על ידי חברת התקליטים ריפבליק רקורדס, כסינגל המוביל מתוך האלבום.

השיר הגיע למקום העשירי במצעד שירי הקאנטרי הדיגיטליים.

## רקע וכתיבה
השיר הופץ בבכורה עולמית ב-23 בספטמבר 2022 ב-BBC רדיו 2 והועלה לפלטפורמות הסטרימינג והרכישה המקוונת באותו היום. זה היה הסינגל הראשון של טוויין שהופץ דרך חברת התקליטים החדשה ריפבליק נאשוויל. טוויין הגיבה: "לא יכולתי לחשוב על שותפה טובה יותר מריפבליק נאשוויל. אני מתכבדת ונרגשת להיות האמנית הראשונה של חברת התקליטים, כמו גם להוביל את האחריות על הפרק החדש והמרגש הזה. מבחינה זו, זה מרגיש כמו התחלה חדשה מסביב, ואני מאמצת את זה בלב שלם".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.3 מיליון השמעות.

## רשימת השמעה
* **סטרימינג / הורדה דיגיטלית**

# 

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על חלומות
קטגוריה:שירים על שינה
קטגוריה:סינגלים בהוצאת ריפבליק רקורדס
Giddy Up!

"****" (בעברית: "**דיו!**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבום האולפן השישי שלה, *[[Queen of Me]]*. הוא יצא לאור ב-5 בינואר 2023, על ידי חברת התקליטים ריפבליק רקורדס, כסינגל השני מתוך האלבום. הוא יצא מספר חודשים לאחר יציאת הסינגל המוביל, "Waking Up Dreaming".

השיר הגיע למקום העשירי במצעד שירי הקאנטרי הדיגיטליים.

## רקע וכתיבה
במהלך כתיבת ויצירת השיר, רצתה טוויין להתמקד ברגשות חיוביים כדוגמת המשפט "" מתוך הלהיט שלה מ-1999 "". היא ציינה שהיא רוצה "לתת טון חגיגי ו'מסתחרר!'. זו דרך לתקשר עם הקהל ולהגיד 'בואו נתכונן לקצת כיף'", תוך שהיא הוסיפה כי השורות הגיעו אליה במהלך מחשבה שהקדישה עבור השיר.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.3 מיליון השמעות.

## רשימת השמעה
* 

# 

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת ריפבליק רקורדס
יאמה (אל)

**יאמה** (בסנסקריט: **यम**) הוא אל במיתולוגיה ההינדואית.

## פולחן
יאמה אחראי לדהרמה. משמעות שמו היא "תאום". הוא בנו של האל סוריה ואשתו הראשונה, סרניו. יאמה חולק מוצא משותף עם דמויות נוספות ממיתולוגיות הודו-אירופיות, כגון יימיר ורמוס מהצמד רומולוס ורמוס. יאמה היה האל הראשון בהינדואיזם שוויתר על המוות כדי להעמיד צאצאים. על פי ה"ריג ודה", קובץ של מזמורים הינדואיסטים עתיקים, כדי להגיע למשכנו של יאמה אחרי מותו יש לחצות נהר רחב בשם ואיטארנה.

## ראו גם
* יימה - במיתולוגיה האיראנית

## קישורים חיצוניים

* 
* 

## הערות שוליים

קטגוריה:אלים הינדואים
Bridges (שיר של אליקה מילובה)

"**Bridges**" (בעברית: "**גשרים**") הוא סינגל שהוקלט על ידי הזמרת האסטונית אליקה מילובה. ייצג את אסטוניה באירוויזיון 2023, שהתקיים בליברפול שב לאחר ניצחונו ב-*Eesti Laul 2023*, הקדם האסטוני לאירוויזיון.

## על השיר
בריאיון לאתר "ESCUnited" סיפרה מילובה כי את רעיון כתיבת השיר הגתה במהלך פגישת הקלטות עם ווטר הרדי. לטענתה, במהלכן הרגישה התקף חרדה, והלכה לבית השימוש הסמוך שם פרצה בבכי. הרדי הציעה לה ללכת אתו לאכול ארוחה במסעדה סמוכה, על מנת להפיגש את עצבותה. בעודה היא משוטטת בביתו, החליטה להלחין קטע קצר באמצעות הפסנתר שלו, שלימים הפך לפזמון של "Bridges". בעיני מילובה, "Bridges" מייצג את תחושותיה במהלך אותו היום.

## לפני האירוויזיון
*Eesti Laul 2023* היה המהדורה ה-15 של הקדם הלאומי של אסטוניה לתחרות הזמר של האירוויזיון. הוא הורכבה מעשרים אמנים, שנופו באמצעות שני חצאי גמר (ב-12 וב-14 בינואר 2023). גמר הקדם התקיים ב-11 בפברואר 2023.

"Bridges" התחרה ב-14 בינואר, כשיר האחרון בסדר ההופעות. תוצאות חצאי הגמר נקבעו באמצעות שילוב של הצבעות הקהל וקולות השופטים ביחס זהה. בסיבוב נוסף הקהל קבע את זהות המתמודד החמישי שהעפיל לגמר. בשל גלגל ההצלה העניק הקהל פעם נוספת את הזכות להעפיל לגמר הקדם לשני אמנים נוספים. "Bridges" העפיל כאחד מארבעת השירים הראשונים בזכות השופטים והקהל.

על פי הימורי הקדם, "Bridges" היה המועמד המוביל לזכייה בתחרות. בגמר נקבעה זהות הזוכה באמצעות שתי מערכות הצבעה. בסיבוב הראשון, חבר השופטים והקהל (50/50) קבעו את שלושת המועמדים המובילים שיעלו לשלב הגמר השני. "Bridges" הוכרז כזוכה בזכות הצבעות הקהל בלבד.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אסטוניה שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אסטוניה שובצה שנייה, אחרי רומניה ולפני בלגיה. ב-11 במאי 2023 ביצעה מילובה את "Bridges" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אסטוניה הופיעה כמדינה ה-12, לפני פינלנד ואחרי איטליה.

במופע הגמר, בתום הקראת הניקוד שהעניקו צוותי השופטים, דורג השיר במקום החמישי, עם 146 נקודות. בהצבעת הקהל הוא דורג במקום ה-19, עם 22 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השמיני, כשבסך הכל זכה ב-168נקודות.

## קישורים חיצוניים

## הערות שוליים

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי אסטוניה באירוויזיון
קטגוריה:שירים באנגלית
Queen of Kings

"**Queen of Kings**" (בעברית: "**מלכת המלכים**") הוא סינגל שהוקלט על ידי הזמרת הנורווגית-איטלקייה אלסנדרה מלה, שיצא לאור ב-9 בינואר 2023. השיר ייצג את נורווגיה באירוויזיון 2023 שהתקיים בליברפול שבממלכה המאוחדת לאחר שזכה בתחרות מלודי גרנד פרי 2023, הקדם הלאומי של נורווגיה לאירוויזיון.

## רקע
בראיון לאתר המעריצים של האירוויזיון Eurovision Fun, סיפרה מלה כי השיר עוסק בהפגנת כוחן של נשים, אך גם כוחם של כל האנשים, על כמה חשוב להרגיש את עצמך. מלה אמרה שהחוויות שלה כאישה ביסקסואלית השפיעו על יצירת השיר.

## מלודי גרנד פרי
מלודי גרנד פרי 2023 הייתה המהדורה ה-61 של התחרות, התחרות בוחרת שיר המייצג את המדינה באירוויזיון. השיר נבחר לחצי הגמר הראשון מתוך שלושה והעפיל לגמר. בגמר צברה אלסנדרה עם השיר סך 233 נקודות, 104 נקודות מהשופטים ו-129 מהקהל, והשיר סיים במקום הראשון ונבחר לייצג את נורווגיה באירוויזיון 2023.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. נורווגיה שובצה למחצית הראשונה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. נורווגיה שובצה ראשונה, לפני מלטה. ב-9 במאי 2023 ביצעה אלסנדרה את "Queen of Kings" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה כמדינה ה-20.

במופע הגמר, בתום הקראת הניקוד שהעניקו צוותי השופטים, דורג שירה של נורווגיה במקום ה-17, עם 52 נקודות. בהצבעת הקהל הוא דורג במקום השלישי, עם 216 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Queen of Kings" במקום החמישי, כשבסך הכל זכה לקבל 268 נקודות.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי נורווגיה באירוויזיון
קטגוריה:שירים באנגלית
קטגוריה:שירים על מלכות
קטגוריה:שירים על מלכים
קטגוריה:שירי להט"ב
אליקה מילובה

**אליקה מילובה** (; נולדה ב-5 בספטמבר 2002), ידועה בשמה הפרטי **אליקה**, היא זמרת אסטונית, שנולדה בעיר נארווה. ייצגה את אסטוניה באירוויזיון 2023, שהתקיים בליברפול שב, עם השיר "Bridges" איתו הגיעה למקום השמיני עם 168 נקודות.

## קריירה
מילובה התפרסמה בזכות השתתפותה בתחרויות זמר ובתוכניות טלוויזיה שונות באסטוניה ובשכנותיה, דוגמת *The Baltic Voice*, "New Wave Junior", "Kaunas Talent", "Bravo Song Contest" ו-"Berlin Perle". בשנת 2021 זכתה במהדורה השמינית של התחרות "Eesti otsib superstaari", שבזכותה חתמה על חוזה הקלטות עם חברת התקליטים יוניברסל מיוזיק גרופ.

ב-1 בנובמבר 2022 הוכרז על ידי רשות השידור האסטונית כי מילובה עתידה להשתתף בקדם האסטוני לאירוויזיון 2023, "Eesti Laul", עם השיר "Bridges". לאחר שצלחה את שלב חצי הגמר הופיעה מילובה ב-11 בפברואר 2023 בגמר התחרות. היא הגיעה למקום הראשון, שנקבע באמצעות הצבעות הצופים. ב-11 במאי 2023 ביצעה מילובה את "Bridges" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אסטוניה הופיעה כמדינה ה-12, לפני פינלנד ואחרי איטליה. במופע הגמר, בתום הקראת הניקוד שהעניקו צוותי השופטים, דורג השיר במקום החמישי, עם 146 נקודות. בהצבעת הקהל הוא דורג במקום ה-19, עם 22 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השמיני, כשבסך הכל זכה ב-168 נקודות.

## קישורים חיצוניים

* 

## הערות שוליים

קטגוריה:זמרות אסטוניות
קטגוריה:זוכי אסטי לאול
קטגוריה:נציגי אסטוניה באירוויזיון
קטגוריה:משתתפי אירוויזיון 2023
קטגוריה:אסטונים ממוצא רוסי
קטגוריה:ילידות 2002
קטגוריה:אסטונים שנולדו ב-2002
My Sister's Crown

"**My Sister's Crown**" (בעברית: "**הכתר של אחותי**") הוא סינגל שהוקלט על ידי להקת הפולק הצ'כית וסנה. הוא יצא לאור ב-30 בינואר 2023, ונבחר לייצג את צ'כיה באירוויזיון 2023, שהתקיים בליברפול שב, לאחר שניצח בקדם הלאומי, *ESCZ 2023*.

## על השיר
בריאיון לאתר מעריצי תחרות הזמר של האירוויזיון "ESC Bubble" דווח כי "My Sister's Crown" מאדיר את הקשר בין אחיות ואת האחווה ההדדית ביניהן, וכמחאה לאי-שוויון מגדרי בין גברים לנשים.

## לפני האירוויזיון
*ESCZ 2023* הופק על ידי רשות השידור הצ'כית ČT כקדם הלאומי של המדינה לאירוויזיון. היא מנתה חמישה מתמודדים, ונערכה ב-30 בינואר 2023 בערוץ "Kavčí Hory" בפראג. הזוכה הוכרז ב-7 בפברואר, על ידי שילוב הצבעות בין-לאומיות ביישומון התחרות (70%) והצבעות לאומיות של הצופים הצ'כיים (30%).

בהצבעה זכה "My Sister's Crown" ל-3,501 קולות מהצופים הצ'כיים ול-7,083 קולות מההצבעה הבין-לאומית (10,584 קולות בסך הכל), והוכרז כמנצח בקדם הארצי.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. צ'כיה שובצה למחצית השנייה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. צ'כיה שובצה כמדינה ה-13, אחרי אזרבייג'ן ולפני הולנד. ב-9 במאי 2023 ביצעה הלהקה את "My Sister's Crown" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה כמדינה ה-14, לפני אוסטרליה ואחרי פינלנד.

במופע הגמר, בתום הקראת הניקוד שהעניקו צוותי השופטים, דורג השיר במקום העשירי, עם 94 נקודות. בהצבעת הקהל הוא דורג במקום ה-17, עם 35 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום העשירי, כשבסך הכל זכה ב-129 נקודות.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי צ'כיה באירוויזיון
קטגוריה:שירים באוקראינית
קטגוריה:שירים מרובי שפות
קטגוריה:שירים על אחים
קטגוריה:שירים עם נושאים פמיניסטיים
קיילי סוניק לאב

**קיילי סוניק לאב** (באנגלית: **Kylie Sonique Love**; נולדה ב-2 במאי 1983), לשעבר **סוניק** (באנגלית: **Sonique**), היא בדרנית, זמרת, רקדנית ודוגמנית אמריקאית. היא מוכרת בעיקר עקב השתתפותה בעונה השנייה של המרוץ לדראג של רו פול ובזכייתה בעונה השישית של המרוץ לדראג: אולסטארס. לאב הייתה גם האישה הראשונה אי פעם שיצאה מהארון כטרנסג'נדרית בתוכנית מציאות, והפכה לאישה הטרנסג'נדרית הראשונה שזכתה באולסטארס. ב-2020, לאב השתתפה בהנחיית התוכנית "Translation", תוכנית האירוח הראשונה ברשת גדולה שהונחתה על ידי קאסט שכולו מורכב מנשים טרנסג'נדריות. הסינגל הראשון שלה, "Santa, Please Come Home", יצא ב-2018.

## ביוגרפיה
קיילי סוניק לאב נולדה ב-2 במאי 1983 באולבני, ג'ורג'יה. היא יצאה מהארון כטרנסג'נדרית בפני אמא שלה בגיל 15 ומאוחר יותר נשלחה לבית הספר צבאי פורט סטיוארט כדי להפוך ל"גברית יותר". היא קיבלה בגרות מהמכללה הטכנית באולבני. אם הדראג שלה היא דה גודס רייבן.
שמאל|ממוזער| קיילי סוניק לאב עם הכתר והשרביט שקיבלה על זכייתה במרוץ לדראג: אולסטארס בדרקון של רופול בלוס אנג'לס ב-2022
לאב הוכרזה כמתמודדת בעונה השנייה של המרוץ לדראג של רו פול ב-1 בפברואר 2010. היא הגיעה לתחתית בפרק הרביעי והפסידה בליפ סינק למורגן מקמייקלס. היא חשפה שהיא טרנסג'נדרית בפרק האיחוד של העונה. ב-2015, לאב הייתה אחת מ-30 אומנים שהופיעו כרקדני רקע בהופעת פרסי הווידאו קליפים של MTV של מיילי סיירוס.

ב-2018, לאב שימשה כרקדנית רקע עם מורגן מקמייקלס ופארה מון עבור כריסטינה אגילרה במצעד הגאווה של לוס אנג'לס. לאחר מכן, היא הופיעה ב-"RuPaul's Drag Race Holi-slay Spectacular" עם שבע מתחרות עבר אחרות מהתוכנית ב-7 בדצמבר 2018. היא גם הופיעה כאורחת בפרק הראשון של העונה ה-11. לאב הופיעה בווידאו קליפ לשיר "Juice" של ליזו, אשר יצא ב-17 באפריל 2019.

ב-2020, לאב השתתפה בהנחיית התוכנית "Translation", תוכנית האירוח הראשונה ברשת גדולה שהונחתה על ידי קאסט שכולו מורכב מנשים טרנסג'נדריות. לאב הוכרזה כמתמודדת בעונה השישית של המרוץ לדראג: אולסטארס ב-26 במאי 2021. היא זכתה באתגר אחד ובליפ סינק אחד בשביל המורשת וזכתה בעונה. היא הייתה הטרנסג'נדרית הראשונה שזכתה בגרסה האמריקאית של התוכנית.

קיילי תרמה למיני-אלבום של תמי בראון מ-2018, "A Little Bit of Tammie". היא הוציאה את הסינגל הראשון שלה, "Santa, Please Come Home", באותו יום של הפרמיירה של "RuPaul's Drag Race Holi-slay Spectacular". היא הוציאה את הסינגל השני שלה, "Hey Hater", ב-24 באפריל 2019.

ביוני 2022, היא דגמנה בקמפיין ההלבשה התחתונה לחודש הגאווה של "Playful Promises".

## פילמוגרפיה
### קולנוע

### טלוויזיה

### וידאו קליפים

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אולבני (ג'ורג'יה): אישים
קטגוריה:מתמודדי המרוץ לדראג של רו פול
קטגוריה:טרנסג'נדריות אמריקאיות
קטגוריה:אמריקאים שנולדו ב-1983
ריילי (זמר)

**רני פטרסן** (בפארואזית: **Rani Petersen**; נולד ב-24 בנובמבר 1997), הידוע בשם הבמה **ריילי** (**Reiley**), הוא זמר ומשפיען רשת פארואזי, שייצג את דנמרק באירוויזיון 2023 עם השיר "Breaking My Heart".

## קריירה
ב-2023 השתתף ריילי בתחרות קדם האירוויזיון הדנית "Dansk Melodi Grand Prix", עם השיר "Breaking My Heart". עם זאת, במהלך התחרות הוא עמד בסכנת פסילה, לאחר שהתגלה כי כבר ביצע את השיר בעבר, בפסטיבל "Slow Life Slow Live" שבסיאול, דרום קוריאה ב-2022, דבר שהיווה הפרה של חוקי התחרות. אף על פי כן, בהמשך נודע כי הוא לא ייפסל, וישתתף בתחרות. לבסוף הוא זכה בתחרות, והיה לזוכה הראשון מאיי פארו.

ב-11 במאי 2023 ביצע ריילי את "Breaking My Heart" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

* 

## הערות שוליים

קטגוריה:זמרים-יוצרים
קטגוריה:משתתפי אירוויזיון 2023
קטגוריה:נציגי דנמרק באירוויזיון
קטגוריה:פארואזים
קטגוריה:ילידי 2002
קטגוריה:אמנים הידועים בשם במה
וט לג

**וט לג** (באנגלית: **Wet Leg**) היא להקת אינדי רוק בריטית מהאי וייט, שנוסדה בשנת 2019 על ידי ריאן טיזדייל והסטר צ'יימברס.

## היסטוריה
טיזדייל, ילידת מרזיסייד, עברה מפורמבי לאי וייט כשהייתה בת שמונה. היא הופיעה במשך שנים רבות באי וייט כמוזיקאית ופסנתרנית מקומית, ולפני הקמתה של הלהקה, הייתה ידועה בשם RHAIN והייתה מקושרת לסצנת המוזיקה בבריסטול.

טיזדייל וצ'יימברס נפגשו לראשונה בקולג' המקומי לאמנויות באי וייט בזמן שלמדו. לאחר עשר שנות חברות, הן הפכו לצמד מוזיקלי בשנת 2019 תחת השם "וט לג", וחתמו על חוזה הקלטות בחברת דומינו רקורדינג.

סינגל הבכורה שלהן, "Chaise Longue", שוחרר ביוני 2021 וזכה לסיקור תקשורתי על כך שזכה במיליוני השמעות וצפיות ברשת. הסינגל השני שלהן, "Wet Dream", שוחרר בספטמבר של אותה השנה. בנובמבר הן הכריזו על אלבום הבכורה שלהן, שיצא באפריל 2022. באותו יום הוציאה הלהקה את הסינגל הכפול "Too Late Now" / "Oh No".

ב-2022 הן הופיעו בבריטניה עם שירים מאלבומן הראשון. הוכרז שהן יופיעו באוסטרליה וניו זילנד בתור מופע החימום בסיבוב הופעות של הארי סטיילס בשנת 2023. וב-2024 בסיבוב ההופעות בבריטניה של פו-פייטרס. 

הלהקה קיבלה שלוש מועמדויות בטקס פרסי גראמי ה-65, כולל תגלית השנה, ואף זכתה בקטגוריות ביצוע המוזיקה האלטרנטיבי הטוב ביותר והאלבום האלטרנטיבי הטוב ביותר.

שתי חברות הלהקה נכללו ברשימה האירופאית פורבס 30Under30 לשנת 2023.

הלהקה הפכה מחבורה של שניים לחמישייה מלאה עם הצטרפותם של ג'וש מובארקי, אליס דוראנד והנרי הולמס.

הלהקה השיקה את אלבומה השני *[[Moisturizer]]* ב-11 ביולי 2025.

## דיסקוגרפיה
### אלבומי אולפן
* 2022: *[[Wet Leg]]*
* 2025: *[[Moisturizer]]*

### מיני אלבומים
* 2022: *Apple Music Home Session: Wet Leg*

### סינגלים
* 2021: "Chaise Longue"
* 2021: "Wet Dream"
* 2021: "Too Late Now"
* 2021: "Oh No"
* 2022: "Angelica"
* 2022: "Ur Mum"

## פרסים ומועמדויות

## קישורים חיצוניים

* 

## הערות שוליים

קטגוריה:צמדים מוזיקליים נשיים
קטגוריה:צמדים מוזיקליים בריטיים
קטגוריה:להקות בריטפופ
קטגוריה:להקות אינדי בריטיות
קטגוריה:להקות רוק בריטיות
קטגוריה:להקות שהוקמו בשנת 2019
קטגוריה:להקות זוכות פרס גראמי
קטגוריה:זוכות פרס גראמי
קטגוריה:זוכי פרס המוזיקה הבריטית
קטגוריה:אמני דומינו רקורדינג קומפני
קטגוריה:האי וייט (תעלת למאנש)
קטגוריה:פורבס 30Under30: אירופה
הראל שלום

**הראל שלום** (נולד ב-12 בדצמבר 1997) הוא כדורגלן ישראלי המשחק בעמדת המגן השמאלי בהפועל ירושלים.

## קריירה
שלום התחיל את הקריירה שלו בקבוצת הילדים של בית"ר עירוני מעלה אדומים. בגיל 16 הצטרף למחלקת הנוער של בית"ר ירושלים וכעבור שנה הצטרף לזו של הפועל קטמון ירושלים. ב-12 בינואר 2016 ערך את הופעת הבכורה שלו בקבוצה בהפסד 0–2 להפועל ראשון לציון במסגרת גביע המדינה. ב-30 בדצמבר 2016 ערך את הופעת הבכורה שלו בליגה הלאומית גם במשחק זה הפסידה קבוצתו להפועל ראשון לציון 0–2.

ב-3 בספטמבר 2018 הבקיע את שער הבכורה שלו בקבוצה בניצחון 1–4 נגד ראשון לציון. ב-9 בנובמבר הבקיע צמד בניצחון 0–3 נגד הפועל רמת השרון. את העונה סיים עם שבעה שערים. עם שינוי שם המועדון להפועל ירושלים, הפך לקפטן תפקיד שבו החזיק שנתיים עד שהועבר לגוני נאור. היה שותף לחזרה של הקבוצה לליגת העל אחרי 21 שנות היעדרות.

ב-2 ביולי 2023 חתם על חוזה לעונה אחת עם אופציה ל-3 בהפועל באר שבע.

ב-18 ביוני 2024 חתם בהפועל חדרה.
בהמשך העונה, בתאריך 29 בינואר 2025 חתם במכבי נתניה על חוזה עד לסיום העונה. ב-3 ביולי 2025 חזר להפועל ירושלים.

## תארים
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:מעלה אדומים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:כדורגלני הפועל באר שבע
קטגוריה:כדורגלני הפועל חדרה
קטגוריה:כדורגלני מכבי נתניה
קטגוריה:ישראלים שנולדו ב-1997
ג'וני הניבתן

**ג'וני הניבתן** (באנגלית: **Johnny the Walrus**) הוא ספר ילדים מאויר שנכתב על ידי הפרשן הפוליטי השמרני האמריקאי מאט וולש שיצא בשנת 2022. הספר, באופן אלגורי, משווה בין להיות טרנסג'נדר לבין הזדהות כניבתן, דרך סיפורו של ילד בשם ג'וני. הוא פורסם על ידי DW Books, חטיבה מטעמה של The Daily Wire.

## תקציר
בספר, ג'וני הוא ילד קטן עם דמיון גדול שמתחפש לניבתן על ידי שימוש בכפיות כחטים. כאשר "אנשי האינטרנט" מגלים שג'וני נהנה להיות ניבתן, הוא נאלץ להחליט בין להיות ילד או ניבתן, ואסור לו לשנות את דעתו. "אנשי האינטרנט" גם לוחצים על אימו של ג'וני להאכיל את ג'וני בתולעים ולקחת אותו לרופא עם מסור, שמציע להפוך את הידיים והרגליים של ג'וני לסנפירים.

## ביקורת
הספר הפך לספר הנמכר ביותר של אמזון בקטגוריית הלהט"ב לפני שאמזון סיווגה אותו מחדש ב-10 בדצמבר 2021, לקטגוריית פרשנות פוליטית וחברתית. וולש כינה סיווג מחדש זה "מתקפה בלתי מתקבלת על הדעת על זכויות הומואים ודוגמה מחרידה להומופוביה ומחיקת הומואים". GLAAD, ארגון נגד השמצת להט"ב, פנה קודם לכן לאמזון להסיר את הספר מקטגוריית הלהט"ב שלה. באותו יום, טארגט הסירה את הספר מחנות הספרים המקוונת שלה.

מנחה פוקס ניוז, טאקר קרלסון, כינה את הספר "מצחיק ביותר". אתר החדשות השמרני TheBlaze כינה את הספר "מאמץ לדחות נגד אידאולוגיה מגדרית רדיקלית שמתריסה נגד המציאות הביולוגית". הסאטיריקן אנדרו דויל, שיבח את הספר על כך שהוא לועג ל"אינדוקטרינציה של הצעירים". אתר החדשות הלהט"בי פינקניוז כינה את הספר "מלא שנאה" ו"טרנספובי". מגזין החדשות LGBTQ Nation גינה את הספר וכינה אותו "אנטי טרנסג'נדר" ו"לעג לנוער טרנסג'נדרי".

במרץ 2022, קבוצה בשם "No Hate at Amazon" הפיצה עצומה שדרשה מאמזון להפסיק למכור ספרים כמו "ג'וני הניבתן" ו-"נזק בלתי הפיך" ובמקום זאת להקים ועדת פיקוח שתאפשר לעובדים לקבוע תוכן שנמכר באמזון. לפחות 500 אנשים חתמו על העצומה, שהוצגה להנהלת אמזון בקיץ 2021. דובר מטעם The Daily Wire שיבח את אמזון על "דחיית הדרישות של עובדיה הנאורים" וציין כי הספר נמכר "כמעט 100,000 עותקים" באמזון נכון ליוני 2022.

### טענה על [[גנבה ספרותית]]
ב-11 בדצמבר 2021 האשימה אשת התקשורת אשלי סנט קלייר את וולש בגניבת הרעיון והעלילה של הספר מספר הילדים שלה "Elephants Are Not Birds", שיצא לאור ביולי 2021.

## קישורים חיצוניים
* המורה, תגידי שאני חתול או שתפוטרי., כתבה באתר ice
* צנזורה באמזון, באתר Rumble
## הערות שוליים

קטגוריה:ספרי ילדים ונוער
סאדן לייטס

**סאדן לייטס** (באנגלית: **Sudden Lights**; בתרגום חופשי לעברית: **אורות פתאומיים**) היא להקת רוק אלטרנטיבי לטבית אשר הוקמה בשנת 2012 בעיר ריגה. בלהקה חברים אנדרייס רייניס זיטמניס, קרליס מאטיס זיטמניס, מרטינש מאטיס זמיטיס וקרליס ורטינש. בשנת 2023 הלהקה השתתפה בתחרות המוזיקה "סופרנובה", ובעקבות זכייתה בה היא עתידה לייצג את לטביה באירוויזיון 2023, שהתקיים בליברפול שבממלכה המאוחדת, עם השיר "Aijā".

## קריירה
ב-22 בספטמבר 2017 יצא לאור אלבום הבכורה של הלהקה, "Suburbs". האלבום מכיל 10 שירים, בלטבית ובאנגלית. ב-12 באפריל 2018 ערכה הלהקה לראשונה הופעה עצמאית ובה ביצעה את שירי האלבום, בבית המוזיקה הלטבי "Daile". כמו כן, באירוע השתתפה המוזיקאית הלטבית טינה שיפקביצה.

בתחילת 2018, הלהקה השתתפה בתחרות המוזיקה הלטבית "סופרנובה", עם השיר האחרון מתוך אלבום הבכורה שלה, "Just Fine". בתחילה, הלהקה לא הצליחה להעפיל לחצי הגמר, אך חבר השופטים וצוות אנשי הטלוויזיה הלטביים העניקו לה הזדמנות שנייה ("קלף ג'וקר"). לבסוף, הלהקה סיימה במקום השני בגמר התחרות.

בשנת 2023, הקבוצה השתתפה פעם נוספת בתחרות "סופרנובה", אשר הופקה על ידי הטלוויזיה הלטבית, עם שירם "Aijā". הלהקה הגיעה למקום הראשון וזכתה בתחרות. ב-11 במאי 2023 ביצעה הלהקה את "Aijā" על בימת חצי הגמר הראשון של אירוויזיון 2023. הלהקה סיימה במקום 11 ובכך כשלה בניסיון להעפיל לגמר התחרות, שהתקיים ב-13 במאי, כאשר חסרו לה 3 נקודות בלבד.

## קישורים חיצוניים

* 

## הערות שוליים

קטגוריה:להקות אינדי
קטגוריה:להקות לטביות
קטגוריה:להקות פופ רוק
קטגוריה:להקות רוק אלטרנטיבי
קטגוריה:להקות שהוקמו בשנת 2012
קטגוריה:משתתפי אירוויזיון 2023
קטגוריה:נציגי לטביה באירוויזיון
טוביה בהרי"ר

[300px|ממוזער|שמאל|הרב טוביה בהרי"ר במרכז עם [ישראל קולס וישראל קלרטג ב־24 במרץ 1977]]
הרב **טוביה בהרי"ר** (30 בנובמבר 1936, ט"ז בכסלו ה'תרצ"ז – 11 בפברואר 2023, כ' בשבט ה'תשפ"ג) היה הרב הראשי האשכנזי של נשר בין השנים 1973–2008.

## קורות חיים
בהרי"ר נולד בתל אביב לאברהם ישראל בהרי"ר. למד בישיבת היישוב החדש בתל אביב בשנים 1950–1953, ואחר כך בשנים 1953–1959 בישיבת סלבודקה בבני ברק. בהרי"ר התחתן בשנת 1959 ונולדו לו שמונה ילדים.

כיהן כרב הראשי האשכנזי של נשר בשנים 1973–2008 בחלק מהזמן המקביל לרב מרדכי בר מוחא ששימש כרבה הספרדי הראשי של העיר נשר. בזמן כהונתו התגורר בתל חנן. בית הכנסת המרכזי שבו שימש היה "אוהל קדושים", שכן ברחוב הפועל במרכז תל חנן (היום רחוב הרב מרדכי בר מוחא). הוא הקים כולל הפועל בשטח בית הכנסת. לאחר שעזב את כהונתו כרב המשיך להתגורר בנשר, ובשנת 2013 עזב את נשר ועבר להתגורר בבני ברק.

נפטר במרכז רפואי מעיני הישועה בבני ברק ב-11 בפברואר 2023, כ' בשבט ה'תשפ"ג.

## קישורים חיצוניים

* 

## הערות שוליים

קטגוריה:בוגרי ישיבת היישוב החדש
קטגוריה:בוגרי ישיבת סלבודקה (בני ברק)
קטגוריה:בני ברק: אישים
קטגוריה:נשר: אישים
קטגוריה:רבני ערים בישראל
קטגוריה:אישים הקבורים בבית הקברות ויז'ניץ
קטגוריה:ישראלים שנולדו ב-1935
קטגוריה:ישראלים שנפטרו ב-2023
לודוויג כוריס

**לודוויג כוריס** (בגרמנית: **Ludwig Choris**; ) היה צייר וחוקר גרמני-רוסי. הוא היה אחד מאמני הסקיצות הראשונים במשלחות מחקר רוסיות.

## ביוגרפיה
לודוויג כוריס נולד ביקטרינוסלב בשנת 1795 כבן להורים גרמנים. הוא למד בתיכון בחרקוב, שם לימד אביו באוניברסיטה.

לאחר מותם המוקדם של הוריו, חבר המועצה שלימד רישום באוניברסיטה, לקח אותו לביתו כילד אומנה. בהמשך הגיע כוריס לסנט פטרסבורג, שם הרחיב את השכלתו, כולל בתחום מדעי הטבע. רישומיו ודיוקנאותיו משכו תשומת לב בשלב מוקדם. בשנת 1813 הוא ערך את מסע המחקר הראשון שלו. הוא ליווה את הבוטנאי פרידריך אוגוסט מרשל פון ביברשטיין כשרטט צמחים בסיור לקווקז. לאחר מכן חזר לסנט פטרסבורג כדי ללמוד באקדמיה הקיסרית לאמנות.

ב-1815 הוא נבחר מבין כמה מתחרים לקחת חלק כצייר ושרטט בהקפת העולם של אוטו פון קוצבו בספינה “רוריק” . על הסיפון היו גם מדעני הטבע אדלברט פון שאמיסו ויוהאן פרידריך אששולץ. המסע הוביל מסנט פטרסבורג דרך האוקיינוס האטלנטי וסביב כף הורן אל האוקיינוס השקט. לאחר ביקור בקמצ'טקה, עברו דרך מצר ברינג בחיפוש אחר המעבר הצפון-מערבי. הם עברו באיים האלאוטיים, הוואי, איי מרשל וסן פרנסיסקו. לאחר ביקור שני במצר ברינג, הרוריק חזרה לרוסיה ב-1818 דרך מצר סונדה וכף התקווה הטובה.

במונחים של עבודתו כאמן, נאמר כי כוריס "צייר את הטבע כפי שהוא ראה אותו. המהות של אמנותו היא האמת; ראייה רעננה ותוססת של החיים, ומקוריות בתיאור." איוריו מייצגים נאמנה את הנושאים שצייר. לאחר מסעו על סיפון הרוריק, נסע כוריס לפריז, שם הוציא ספר רישומים בליטוגרפיה ולמד באטלייה של ז'רארד ורגנו.

כוריס עזב את צרפת בשנת 1827 למסע בדרום אמריקה, אך נרצח על ידי שודדים ב-22 במרץ 1828, בדרך לורה קרוז, מקסיקו.

## עבודתו
עבודתו של כוריס זכתה להערכה רבה על ידי בני דורו. הוא היה שונה מהציירים במסעות מחקר קודמים בכך שהוא הציג את בני העמים הלא-אירופיים לא כ"פראים" אימתניים ולא כ"פראים אצילים", אלא - כמו בציורי הצמחים שלו - היה מחויב אך ורק למה שראה.

מנקודת מבט מדעית, עבודתו חשובה לאין ערוך לאתנולוגים. הוא מייצג מורשת חשובה, במיוחד עבור הוואי. אף אמן אחר לא תיאר את הוואי באותנטיות כזו. שני הדיוקנאות שלו של המלך הם בעלי חשיבות היסטורית רבה והם עדיין פופולריים בחגיגות הוואי כיום.

יצירותיו כוריס מוחזקות כעת באוספים ציבוריים של מוזיאונים כמו מוזיאון אנקורג' להיסטוריה ואמנות, מוזיאון הונולולו לאמנות ומוזיאון אוקלנד של קליפורניה.

## גלריה

 File:Choris, Saint Paul.jpg
File:Choris, Tschuktschen.jpg
File:Indiáni.jpg
File:Louis Choris (1795-1828) - Kamehameha, King of the Sandwich Islands by Louis Choris, (Russian), pen and watercolor.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:ציירים רוסים
קטגוריה:ילידי 1795
קטגוריה:נפטרים ב-1828
יצחק רבין (פיזיקאי)

**יצחק רבין** (נולד בשנת 1949) הוא פרופסור מן המניין ב ברמת גן. כיהן כראש המחלקה בין השנים 2005 ל-2008. תחומי העניין שלו הם מכניקה סטטיסטית, חומר מעובה רך וביופיזיקה.

## ביוגרפיה
רבין נולד ב-1949 בווילנה שבליטא ועלה לארץ ב-1958. הוא השלים את לימודיו בפיזיקה וכימיה באוניברסיטת תל אביב בשנת 1980 ומשם המשיך כחוקר במכון מקס פלאנק לאופטיקה קוונטית בגרמניה. בין השנים 1981 עד 1983 שימש כמרצה במחלקת הכימיה והביוכימיה באוניברסיטת קליפורניה בלוס אנג'לס ובין השנים 1983 ל-1985 שימש כמדען בכיר במרכז לחקר דינאמיקה לא ליניארית במכון לה-הוייה שבקליפורניה. ב-1985 מונה לפרופסור במחלקה לפיזיקה כימית במכון ויצמן למדע וב-1991 הצטרף למחלקה לפיזיקה באוניברסיטת בר-אילן כפרופסור מן המניין ושימש כראש המחלקה בין השנים 2005 ל-2008. רבין היה פרופסור אורח באוניברסיטאות רוקפלר, ניו יורק, הרווארד, דרום קליפורניה, סנטה ברברה, שיקגו, נורת'ווסטרן, קיוטו, בייג'ינג, מכון קירי ומכון מקס פלנק.

רבין נשוי ואב לשתיים.

## תחומי מחקר
בשנים האחרונות מחקריו של רבין התמקדו בחקר מודלים המדמים תכונות שונות של מערכות חיות. למשל, אחד המאפיינים של התא החי הוא ריבוי סוגי המולקולות המרכיבות אותו (עשרות אלפי סוגים שונים של חלבונים, ליפידים וכו'). כדי לשפוך אור על התנהגויות של מערכות רבות-מרכיבים כאלה, קבוצת המחקר של רבין ביצעה סימולציות מחשב של מערכות שבהם כל החלקיקים שונים זה מזה, עם אינטראקציות אקראיות ביניהם. התברר שבמערכות כאלה נוצר סדר דינמי קצר-טווח המאופיין על ידי זהות דומה של חלקיקים שכנים, גם בפאזה הנוזלית (neighborhood identity ordering). קירור מבוקר של נוזלים כאלה מאפשר להקפיא את הסדר הזה וליצור מוצקים זהים מבחינת המבנה הגבישי אך שונים בארגון המרחבי של סוגי החלקיקים בתוכם ולכן גם בתכונותיהם המכניות והתרמיות.
מאפיין נוסף של מערכות חיות הוא היותן מערכות פתוחות המתקיימות רק הודות לאספקה מתמדת של אנרגיה מהעולם החיצון. רבים ממחקריו של רבין בעת האחרונה עוסקים בחקר מערכות מסוג זה, הנקראות מערכות אקטיביות. כך נחקרו מעברי פאזה דינמיים במערכות אקטיביות שבהן מתרחשת ריאקציה כימית בין המרכיבים השונים, המשנה את האינטראקציה בינם לבין הסביבה ונתגלה שבמערכות כאלה יש תנודות בין מצבים שבהם יש הפרדה מרחבית ויצירת טיפות נפרדות של המגיבים (storage phase) לבין מצבים שבהם הטיפות מתלכדות ומתרחשת תגובה כימית בין סוגי המולקולות השונים (reactor phase). רבין עוסק בחקר הדינמיקה של קליפות אלסטיות אקטיביות במטרה להבין את המנגנונים האחראיים לשינויי צורה המתרחשים במהלך התפתחותם של אורגניזמים רב-תאיים כדוגמת ההידרה (*Hydra*). פרופ' אורית פלג מאוניברסיטת קולורדו בולדר הייתה תלמידתו.

## קישורים חיצוניים
* פרופ' יצחק רבין, באתר של אוניברסיטת בר-אילן

## הערות שוליים

קטגוריה:פיזיקאים ישראלים
קטגוריה:סגל אוניברסיטת בר-אילן: פיזיקה
קטגוריה:ישראלים ילידי ליטא
קטגוריה:בעלי תואר דוקטור מאוניברסיטת תל אביב
קטגוריה:עולים בשנות ה-1950
קטגוריה:ישראלים שנולדו ב-1949
רשימה קצרה

**רשימה קצרה** (באנגלית: **Short list** או **Shortlisted**) היא רשימת ביניים אשר נוצרה לאחר צמצום רשימה ארוכה יותר של מועמדים לפרס או למשרה.

השימוש במונח הפך פופולרי החל משנות השישים של המאה העשרים בשפה האנגלית. מספר המועמדים ברשימה הקצרה משתנה מרשימה לרשימה, ובחלק מהפרסים מוענק פרס כספי למועמדים שנכנסו לרשימה הקצרה, בנוסף למענק אותו מקבל הזוכה הסופי. לעומת זאת, בפרס ויטברד למשל, מוציאים לאור שספריהם עומדים להיכלל ברשימה הקצרה לפרס, נדרשים לשלם עמלה בסך 5,000 ליש"ט לצורכי שיווק והוצאות טקס הפרסים.

מושג הרשימה הקצרה בתהליך לבחירת אנשים, שיאיישו משרות פוליטיות, נפוץ בעיקר בבריטניה, שם רוב המפלגות הגדולות מבצעות סינון מכלל המועמדים לרשימת המפלגה לפרלמנט, ומתוך הרשימה המצומצמת נבחרים נציגי המפלגה לפרלמנט על ידי חברי המפלגה. בישראל, תהליך בחירתם של עובדי מדינה מתבצע גם הוא בשיטה זו.

שיטה זו נהוגה גם בתהליך בחירת שאלות למבחנים וחידונים. מקרה פופולרי נוסף הוא הפפאביל, מונח המתאר אדם שהוא מועמד טוב להיבחר למשרת האפיפיור.

## הערות שוליים

קטגוריה:פרסים
קצרה
צעצוע של סיפור 5

**צעצוע של סיפור 5** (באנגלית: **Toy Story 5**) הוא שמו המשוער של סרט הרפתקאות קומי בהנפשה ממוחשבת של אולפני פיקסאר. הסרט הוכרז רשמית על ידי מנכ"ל דיסני, בוב אייגר, בפברואר 2023. בפברואר 2024 הכריז אייגר כי הסרט צפוי לצאת לאקרנים ב-19 ביוני 2026.

## תקציר העלילה
אחרי סוף אירועי "צעצוע של סיפור 4" בו שריף וודי עזב את בוני כדי לעזור לצעצועים נטושים, ג'סי הובילה את הפיקוד בחדרה של בוני, ובאז שנות-אור הוא הסגן שלה. אולם בוני בת השמונה מתחילה להתאהב בצעצוע החדש האהוב עליה, ליליפאד, טאבלט דמוי צפרדע.

## מדבבים
* טום הנקס – שריף וודי
* טים אלן – באז שנות-אור
* ג'ואן קיוזאק – ג'סי
* טוני הייל – מזלגוני
* קונאן או'בריאן – סמארטי פאנטס
* גרטה לי – ליליפאד
* בלייק קלארק – סלינקי הכלב
* ארני הדסון – קארל הקרבי
* קרייג רובינסון – אטלס, צעצוע GPS שמח דמוי היפופוטם.
* ג'ון ראטזנברגר – האם
* וולאס שון – רקס
* ג'ף ברגמן – מר ראש תפוד
* אנה ווקינו – גברת ראש תפוד
* סקארלט ספירס – בוני
* לורי אלן – אמא של בוני
* ג'יי הרננדז – אבא של בוני
* אנני פוטס – בו פיפ
* קיאנו ריבס – דיוק קאבום
* בוני האנט – דולי
* קריסטן שאל – טריקסי
* מליסה ויסיניור – קרן בוורלי, בובה דמוית סכין פלסטיק, אותה בוני יצרה
* ג'ון הופקינס – מר קיפודי
* שלי רבארה – סנאפי, צעצוע דמוי מצלמה
* מאתי מאתינסון – דוקטור נאטקייס, צעצוע מתאגרף דמוי בוטן אשר חושש מטכנולוגיה.
* מיקאל אישל האריס – בלייז, ילדה בת 8 חובבת חיות.

## הפקה
### רקע
בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הוציאה פיקסאר סרטי אנימציה לאקרנים. הסרט "קדימה" הגיע לבתי הקולנוע, אך עבר במהרה לצפייה ביתית עקב התפשטות המגפה, והסרטים "נשמה", "לוקה" ו"אדומה אש" כלל לא הגיעו לבתי הקולנוע. מה שנגס משמעותית ברווחיותם. גם הסרט "שנות אור", שיצא לאקרנים, היה לסרט בעל ההכנסות הנמוכות ביותר בהיסטוריה של פיקסאר. על רקע זה, כמו גם על רקע הצלחתם של אולפני אנימציה אחרים להציג להיטים קופתיים, נאלצה דיסני, בעליה של פיקסאר, לגבש תוכנית להחזרת אולפני האנימציה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר.

### ליהוק
ב-9 בפברואר אישר טים אלן כי ישוב לדבב את דמותו של באז שנות-אור בסרט זה, זאת לאחר שבסרט "שנות אור" דיבב את הדמות כריס אוונס. בספטמבר הודיע ג'ים הנקס כי טום הנקס ישוב לדבב את דמותו של שריף וודי. במאי 2025 דווח שקונאן או'בריאן הצטרף לקאסט המדבבים של הסרט בתפקיד דמות חדשה בשם Smarty Pants.

## קישורים חיצוניים

## ביאורים

## הערות שוליים

קטגוריה:סרטי הנפשה אמריקאיים
קטגוריה:פיקסאר: סרטים
קטגוריה:דיסני: סרטי הנפשה
קטגוריה:סרטי המשך אמריקאיים
קטגוריה:צעצוע של סיפור
אדוארד רופל

**אדוארד רופל** (באנגלית: **Eduard Rüppell**; 20 בנובמבר 1794 - 10 בדצמבר 1884) היה חוקר טבע וחוקר ארצות גרמני, הידוע בעיקר בזכות אוספיו ותיאוריו של צמחים ובעלי חיים מאפריקה והמזרח התיכון. 

## ביוגרפיה
רופל נולד בפרנקפורט, בנו של בנקאי עשיר, שהיה שותף בבנק. רופל נועד על ידי הוריו להיות סוחר, אך לאחר ביקור בסיני ב-1817, שם פגש את הנרי סולט (אגיפטולוג) ואת הנוסע השווייצרי-גרמני לודוויג בורקהרדט. הוא חקר את גיזה והפירמידות. ב-1818, הוא פיתח עניין בהיסטוריה של הטבע, והשתתף בהרצאות באוניברסיטת פאביה ובאוניברסיטת גנואה בבוטניקה ובזואולוגיה.

רופל יצא למשלחתו הראשונה ב-1821, מלווה במנתח מייקל היי כעוזר שלו. הם נסעו במדבר סיני, ובשנת 1822 היו החוקרים האירופיים הראשונים שהגיעו למפרץ עקבה. לאחר מכן המשיכו לאלכסנדריה דרך הר סיני. בשנת 1823, הם נסעו במעלה הנילוס לנוביה, אספו דגימות באזור שמדרום לאמבוקול, וחזרו לקהיר ביולי 1825. מסע מתוכנן דרך אתיופיה הגיע רק עד מסאווה, שם סבלה המשלחת מבריאות לקויה.

רופל חזר לאירופה ב-1827, לאחר שנלחם בפיראטים שכבשו את ספינתו במשך שבועיים. במהלך היעדרותו, פיליפ קרצ'מר השתמש בדגימות שנשלחו בחזרה על ידי רופל כדי לייצר את אטלס מסעות בצפון אפריקה (Atlas zu der Reise im nordlichen Afrika) (1826). בפרנקפורט הוא פרסם דיווחים מדעיים עם תיאורים של בעלי החיים השונים שנתקלו בהם. 

ב-1830 חזר רופל לאפריקה, והיה לחוקר הטבע הראשון שחצה את אתיופיה. הוא נשלח על ידי החברה לחקר הטבע סננקנברג (Senckenberg NaturforschendeGesellschaft), אגודה מדעית שבסיסה בפרנקפורט. הוא היה מראשוני האספנים של כתבי יד חבשיים ישנים. בשנת 1831, הצוות שלו התבסס במאסווה במשך 6 חודשים, בזמן שהוא אסף צמחים ובעלי חיים מהים האדום, בסיורים לאיי דחלק וגם בפנים הארץ לארקקו.

הם נסעו לאדיגרט שבאזור טיגרי ולאחר מכן דרך עמק נהר הטאקאזה אל הרי סמיאן. הוא חקר את הבבונים, יעלים, והלובליה הענקית (Lobelia rhynchopetalum). בגונדר ניפגש רופל עם הקיסר המקומי איטו סגלו דנגה. לאחר מכן הוא אסף דגימות שונות ליד אגם טאנה ולאורך החלק העליון של הנילוס הכחול. ב-1833 הוא עזב את גונדר. ביולי 1833 הפליג עם האוסף שלו ממאסווה דרך ג'דה למצרים, ורופל המשיך למרסיי ובחזרה לפרנקפורט. לרוע המזל, ספינה רוסית עם חלק מהאוסף שלו טבעה מול חופי צרפת.

כ-100 מיני צמחים חדשים תוארו בשנים 45–1837, בעזרת האוסף שלו. אוסף הצמחים שלו מכיל יותר מ-200 דגימות. יותר מ-25 מינים של צמחים נקראים על שם רופל. ההערכה היא שרופל עצמו תיאר 32 סוגים חדשים ו-450 מינים של בעלי חיים.

## קישורים חיצוניים

* 

## הערות שוליים

קטגוריה:מגלי ארצות גרמנים
קטגוריה:אפריקה: חוקרים ומגלים
קטגוריה:גרמנים שנולדו ב-1794
קטגוריה:גרמנים שנפטרו ב-1884
Forever and Ever, Amen

"**Forever and Ever, Amen**" (בעברית: "**לנצח נצחים, אמן**") הוא שיר שנכתב על ידי פול אוברסטריט ודון שליץ, והוקלט על ידי אמן מוזיקת הקאנטרי האמריקאי רנדי טראוויס . הוא יצא לאור במרץ 1987 כסינגל המוביל מתוך האלבום *Always & Forever* והפך לסינגל השלישי של טראוויס שדורג במקום הראשון במצעד שירי הקאנטרי.

באוגוסט 2020, ג'וש טרנר  הקליט גרסת כיסוי של "Forever and Ever, Amen" בהשתתפות טראוויס באלבומו, *Country State of Mind*. מאז 2017, טראוויס, שיכולת שירתו הוגבלה מאוד מאז שלקה בשבץ ב-2013, אמר במספר הזדמנויות את המילה "אמן" בהופעות חיות של אמנים אחרים כשהוא נוכח בהן.

בפברואר 2021, רונאן קיטינג ושאניה טוויין הקליטו גרסת כיסוי שהופצה כסינגל הרביעי מתוך אלבום האולפן האחד-עשר של קיטינג, *Twenty Twenty*.

## רקע וכתיבה
"Forever and Ever, Amen" נכתב על ידי כותבי השירים פול אוברסטריט ודון שליץ, שניהם אנשים המתגוררים בנאשוויל עם רזומה של עשרות להיטי קאנטרי; הם כתבו שירים עבור אלבמה, קית' ויטלי, קני רוג'רס והג'אדס בשנות ה-80. הרעיון לשמו של השיר נהגה בידי בנו של שליץ, שלאחר שאמר את תפילות הלילה שלו, היה מרבה להגיד לאמו: "אמא, אני אוהב אותך לנצח נצחים, אמן". שליץ העביר את המסר הסנטימנטלי לאוברסטריט, והשניים כתבו את השיר תוך כמה שעות. הם ערכו את גרסת הדמו של השיר למחרת, והעבירו אותה למנהלת של האחים וורנר, מרתה שארפ. שארפ הציעה שהשיר יתאים בצורה מדויקת לטראוויס, שעבורו אוברסטריט כתב בעבר את "On the Other Hand".

טראוויס אהב את השיר בשניות הראשונות שהאזין לו; שם אלבומו *Always & Forever* נגזר מ-"Forever and Ever, Amen".

## הצלחה מסחרית וביקורת
"Forever and Ever, Amen" הופץ לראשונה במרץ 1987. הוא דורג לראשונה במצעד שירי הקאנטרי של בילבורד ב-25 באפריל 1987. השיר הגיע בהמשך למקום הראשון, שם שהה במשך שלושה שבועות ב-13 ביוני 1987, הסינגל הראשון שעשה זאת במצעד מאז "Lookin' for Love" של ג'וני לי, שבע שנים קודם לכן.

השיר זכה לשבחים ביקורתיים רבים בקהילת הקאנטרי, כמו גם במישור המיינסטרים. הוא זכה בפרס גראמי בקטגוריית "שיר הקאנטרי & המערבי הטוב ביותר" במהלך טקס פרסי גראמי ה-30 שאירע ב-1988. בהמשך, זכה בתואר "שיר השנה" מהאקדמיה למוזיקת קאנטרי, ואיגוד מוזיקת הקאנטרי. כמעט שלושה עשורים לאחר יציאתו, הוא קיבל את תואר הזהב על ידי איגוד תעשיית ההקלטות האמריקאי (RIAA). המכירות הדיגיטליות שלו נאמדו בלמעלה מ-966,000 עותקים דיגיטליים במאמר שפורסם בשנת 2016. בדצמבר 2021 נודע כי למעלה משני מיליון עותקים ממנו נמכרו בארצות הברית.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1987
קטגוריה:סינגלים מ-1987
קטגוריה:סינגלים מ-2021
קטגוריה:שירי שאניה טוויין
קטגוריה:שירים באנגלית
קטגוריה:סינגלים בהוצאת וורנר רקורדס נאשוויל
ראש ממשלת ברית המועצות

**ראש ממשלת ברית המועצות** (ברוסית: **Глава Правительства СССР**) היה  של ברית הרפובליקות הסוציאליסטיות הסובייטיות (ברית המועצות). למשרה היו ארבעה שמות שונים לאורך כל קיומה: **יושב ראש מועצת הקומיסרים העממיים** (1923–1946), **יושב ראש מועצת השרים** (1946–1991), **ראש הממשלה** (ינואר–אוגוסט 1991) ו**יושב ראש הוועדה לעניין ניהול מבצעי של הכלכלה הסובייטית** (אוגוסט–דצמבר 1991). הרבה לפני 1991, רוב המקורות שאינם סובייטים התייחסו לתפקיד כ"ראש הממשלה".

בתפקיד החזיקו 12 אנשים שונים. מתוכם, שניים מתו בתפקיד מסיבות טבעיות (ולדימיר איליץ' לנין ויוסיף סטלין), שלושה התפטרו – אלכסיי קוסיגין, ניקולאי טיחונוב ו – ושלושה היו במקביל המזכיר הכללי של המפלגה הקומוניסטית וראש הרשות המבצעת (לנין, סטלין וניקיטה חרושצ'וב). לפי החשבון הזה, סילאייב בילה את הזמן הקצר ביותר בתפקיד, 119 ימים. עם כהונה של יותר מ-16 שנים, קוסיגין כיהן בזמן הארוך ביותר בתפקיד.

## היסטוריה
ממשלתו הראשונה של לנין הוקמה ב-6 ביולי 1923 על ידי הוועד הפועל המרכזי, ולנין כיהן כיושב ראשה הראשון. הממשלה הוסמכה ליזום גזירות וחקיקה שהיו מחייבות בכל רחבי ברית המועצות. לאחר הדחת חרושצ'וב ב-1964, מונה קוסיגין לראש הממשלה. עם זאת, התמיכה בקוסיגין נחלשה כשהציע את הרפורמה הכלכלית ב-1965. לאחר ניסיון ההפיכה באוגוסט 1991 אישרו רוב חברי קבינט השרים את ההפיכה, והוא פורק והוחלף בוועדה לניהול תפעולי של הכלכלה הסובייטית. ממשלת הרפובליקה הסובייטית הפדרטיבית הסוציאליסטית הרוסית החלה להשתלט על משרדי ברית המועצות לאחר ההפיכה, ועד דצמבר 1991 הממשלה הסובייטית איבדה לחלוטין שליטה על עצמה ונסגרה לחלוטין עם התפרקות ברית המועצות.

על פי החוקה הסובייטית מ-1977, ראש הממשלה היה מנהיג הרשות המבצעת והמנהלית הגבוהה ביותר של המדינה. ראש הממשלה מונה על ידי הסובייט העליון (והנשיאות שלו), ונתן דין וחשבון אליו. על ראש הממשלה הוטלה המשימה לפתור את כל החובות המינהליות של המדינה בשטח השיפוט של ברית המועצות, אם לא היו באחריות הסובייט העליון. ראש הממשלה ניהל את הכלכלה הלאומית, גיבש את תוכניות החומש ודאג להתפתחות חברתית ותרבותית. היא תפקדה כמשרת הממשל המשפיעה ביותר עד לייסוד משרת הנשיא ב-1990.

## רשימת ראשי ממשלות ברית המועצות

## ראו גם
* מנהיגי ברית המועצות
* המזכיר הכללי של המפלגה הקומוניסטית של ברית המועצות
* ממשלת ברית המועצות
* הסובייט העליון
* פוליטיקה של ברית המועצות

## לקריאה נוספת

* 
* 


## קישורים חיצוניים

## הערות שוליים

ברית המועצות
קטגוריה:ממשלת ברית המועצות
קטגוריה:ברית המועצות: פוליטיקה
אמילי אוסטין

**אמילי אוסטין** (**Emily Austin**; נולדה בכ"ח באייר תשס"א, 21 במאי 2001) היא עיתונאית ספורט, שחקנית, דוגמנית ואושיית רשת יהודייה-אמריקאית. אוסטין מגישה תוכנית ספורט בשם "The Emily Austin Show" שבה היא מראיינת שחקני NBA. היא פעילה באו"ם ובמסגרות נוספות בהסברה פרו-ישראלית.

## ביוגרפיה

אוסטין נולדה בברוקלין שבארצות הברית לרן ונטלי אוסטין, בנקאי ועורכת דין שהיגרו לארצות הברית מישראל. היא גדלה בבית אורתודוקסי מודרני, ולמדה בבית ספר יהודי דתי. 

אוסטין מתגוררת עדיין בניו יורק. היא מעידה על עצמה כשומרת מסורת ובכלל זאת אוכלת כשר ולא עובדת בשבת.

### קריירה עיתונאית
אוסטין למדה במשך 3 שנים באוניברסיטת הופסטרה .
לאחר שהאוניברסיטה נסגרה למשך כמה חודשים בשל מגפת הקורונה, היא החלה לראיין שחקני NBA בערוץ האינסטגרם שלה, וצברה פופולריות.

בהמשך החלה לשדר תוכנית ראיונות בשם "The Emily Austin Show" שבה היא מעדכנת את הצופים במשחקי ה-NBA, וכן מארחת בה שחקני NBA לראיון לעיתים קרובות.

אוסטין היא גם שגרירת המותג "פומה", מנחה תחרויות אגרוף של סלבריטאים בטלוויזיה, ועוד.

בינואר 2023 נבחרה לאחת השופטות בתחרות מיס יוניברס ה-71 בניו אורלינס.

נכון ליולי 2024, צברה מעל 2.3 מיליון עוקבים ברשת החברתית אינסטגרם ומעל 500,000 עוקבים ברשת החברתית טיקטוק.

### פעילות הסברה

בספטמבר 2022 התקבלה כמתמחה במשלחת הישראלית לאו"ם, שם היא מייעצת בהתנדבות למשלחת בנושא תקשורת באנגלית. במסגרת זו הופיעה בדיונים בעצרת הכללית של האו"ם, שם סייעה לשגריר ישראל באו"ם גלעד ארדן בהסברה למען מדינת ישראל.

לאורך מלחמת חרבות ברזל, פרסמה תוכני הסברה ישראלית רבים ברשתות החברתיות. בנוסף, הופיעה מספר פעמים בפאנלים בנושא, כשהיא מייצגת את הצד הישראלי, לדוגמה בתוכנית של פירס מורגן. 

אוסטין גינתה רבות את כוכב ברוקלין נטס, קיירי אירווינג, לאחר שבאוקטובר 2022 שיתף ברשת סרטון בעל תכנים אנטישמיים. כמו כן פעלה לגינוי ההתבטאות האנטישמית של קניה ווסט באותו החודש. אוסטין נוהגת לענוד שרשרת מגן דוד על צווארה כסמל ליהדותה.

## חיים אישיים
בינואר 2026 פורסם שאוסטין יצאה עם שחקן הכדורסל הישראלי דני אבדיה לכמה דייטים, אך היא נמנעה מלהגיב לפרסומים.

## קישורים חיצוניים

* 
* 
* 
* 
* Israel Is Part of Who I Am, interview with Emily Austin
* 
* 

## הערות שוליים

קטגוריה:שחקניות אמריקאיות
קטגוריה:שחקניות יהודיות
קטגוריה:יהודיות אמריקאיות
קטגוריה:פעילות ציוניות בארצות הברית
קטגוריה:פעילי הסברה ישראלית
קטגוריה:אמריקאיות שנולדו ב-2001
קרולינה לאה ויליאמסדוטיר

**קרולינה לאה ויליאמסדוטיר** (באיסלנדית: **Karólína Lea Vilhjálmsdóttir**; נולדה ב-8 באוגוסט 2001) היא כדורגלנית איסלנדית המשחקת בעמדת החלוצה באינטר מילאנו מהסרייה א' לנשים ובנבחרת איסלנד.

## קריירת מועדונים
**הפנרפיירדיר**

ויליאמסדוטיר החלה את קריירת הכדורגל שלה כשהצטרפה לקבוצת הנוער של המועדון הפנרפיירדיר מהעיר הפנרפיירדיר שמחוז הבירה באיסלנד. שלושה חודשים לפני יום הולדתה ה-15, ב-14 במאי 2016, ערכה ויליאמסדוטיר את הופעת הבכורה של במדי הקבוצה הבוגרת של הפנרפיירדיר, בניצחון 1:0 על אקרנס במסגרת ליגת העל האיסלנדית. לאחר הופעת הבכורה שותפה החלוצה ב-13 משחקי ליגה נוספים באותה עונה. בעונה שלאחר מכן כבשה ויליאמסדוטיר שערים נוספים במספר הופעות במדי הקבוצה.

**ברייבאבליק**

לקראת עונת 2018 עברה וילאמסדוטיר לאלופת איסלנד ברייבאבליק , שם הפכה לשחקנית הרכב במהירות, אך לעיתים רחוקות שיחקה 90 דקות מלאות. כשהקבוצה זוכה בדאבל המקומי באותה העונה, זכתה החלוצה בשני התארים הראשונים שלה.

בעונת 2019/20  שותפה החלוצה בכל שבעת משחקי הקבוצה במסגרת ליגת האלופות לנשים, במהלכם הבקיעה מספר שערים, לרבות שער בניצחון 3:2 על ספרטה פראג בשמינית הגמר. הקבוצה הודחה מהטורניר ברבע הגמר לאחר הפסד מוחץ לפריז סן-ז'רמן. באותה עונה זכתה החלוצה באליפות איסלנד בפעם השנייה.

**באיירן מינכן**

בינואר 2021 עברה ויליאמסדוטיר למועדון באיירן מינכן מהבונדסליגה לנשים.

ביוני 2023 עברה ויליאמסדוטיר בהשאלה לבאייר לברקוזן.

## קריירה בינלאומית
ויליאמסדוטיר החלה לשחק במדי הנבחרות הצעירות באיסלנד ב-2016. לאחר שבע הופעות במדי נבחרת איסלנד עד גיל 16, שותפה החלוצה במשחקי מוקדמות אליפות אירופה עד גיל 17  באוקטובר 2016. בטורניר עצמו שהתקיים באירלנד, הבקיעה החלוצה במשחק הראשון נגד בלארוס. אחרי ניצחון והפסד בשני המשחקים הנותרים, עלתה הנבחרת לסיבוב השני בטורניר. בסיבוב השני שהתקיים במרץ-אפריל 2017, ניצחונות על שוודיה ופורטוגל לא הועילו לנבחרת לעלות לסיבוב הגמר לאחר שהפסידה לספרד. ויליאמסדוטיר המשיכה לשחק במדי הנבחרת עד גיל 17 עד אמצע 2018.

ויליאמסדוטיר שיחקה במדי נבחרת איסלנד עד גיל 19 לראשונה, כששותפה בטורניר שהתקיים בלה מנגה  שבספרד. החלוצה שותפה ב-22 משחקים במדי הנבחרת עד גיל 19, כשמשחקיה האחרונים היו במרץ 2020, אז נידחו או בוטלו רוב אירועי הספורט ברחבי העולם עקב מגפת הקורונה.

ויליאמסדוטיר זומנה לראשונה לסגל נבחרת איסלנד ביוני 2019, וערכה את הופעת הבכורה שלה במשחק ידידות נגד נבחרת פינלנד. החלוצה זומנה לסגל הנבחרת למוקדמות יורו 2022, אך לא שותפה במשחקים בתחילה. לאחר הפגרה העולמית עקב מגפת הקורונה, זומנה ויליאמסדוטיר שוב ושותפה בשלושה משחקים. החלוצה שותפה בששת המשחקים הראשונים במוקדמות גביע העולם 2023 , במהלכם הבקיעה ארבעה שערים.

ב-11 ביוני 2022 זומנה ויליאמסדוטיר לסגל איסלנד ליורו 2022.

## הישגים ותארים
**בריידאבליק**
* אליפות איסלנד: 2018, 2020
* הגביע האיסלנדי: 2018
* הסופרקאפ האיסלנדי: 2019

**באיירן מינכן**
* בונדסליגה: 2021, 2023

## חיים אישיים
ויליאמסדוטיר היא אחייניתו של כדורגלן העבר גילפי סיגורדסון.

## קישורים חיצוניים

## הערות שוליים

קטגוריה:כדורגלניות איסלנדיות
קטגוריה:חלוצות כדורגל
קטגוריה:כדורגלניות באיירן מינכן
2023 02
קטגוריה:ילידות 2001
דוד קופרמן

**דוד קופרמן-קויפמן** (בספרדית: **David Cuperman-Coifman**; נולד ב-8 בנובמבר 1996) הוא כדורגלן ישראלי–קולומביאני המשחק בעמדת המגן השמאלי.

## מהלך הקריירה
קופרמן גדל בבוגוטה, בירת קולומביה וחי שם כחלק מהקהילה היהודית ולמד בבית ספר יהודי, בגיל 18 עבר לארצות הברית, שם למד באוניברסיטת אוורט ובמקביל שיחק בקבוצת הכדורגל של האוניברסיטה במסגרת מלגת ספורט שקיבל שלוש שנים.

ובמקביל הוזמן לשחק במסגרת המכביה בשנת 2017 באותה שנה הוא הגיע למבחנים בהפועל תל אביב אך לא הרשים את המאמן מוטי איווניר. בשנת  בגיל 21 חזר לקולומביה, וחתם בפורטלזה סאיף מהליגה השנייה במדינה ולראשונה שיחק כדורגל מקצועני. בעונת  הצטרף לאליאנסה פטרולרה מליגת העל הקולומביאנית, ובמדיה לו 11 הופעות בליגה. בסיום העונה חזר לפורטלזה.

באוגוסט  חתם במ.ס. אשדוד מליגת העל, זאת לאחר שקיבל גם אזרחות ישראלית לה הוא זכאי בזכות מוצאו היהודי. ב-3 בספטמבר ערך את הופעת הבכורה שלו בקבוצה בהפסד 3-0 להפועל ירושלים.

ב-16 בפברואר 2024 חתם קופרמן בהפועל תל אביב בחוזה לעונה וחצי הוא ערך את הופעת הבכורה שלו כבר במשחק הליגה הראשון בו היה בסגל נגד הפועל חדרה בו הקבוצה הפסידה 1-0.
## תארים
;הפועל תל אביב 
* גביע הטוטו (ליגה לאומית): 2024/2025

## קישורים חיצוניים

* ראיון היכרות עם קופרמן באתר הרשמי של הפועל תל אביב

## הערות שוליים

קטגוריה:יהודים קולומביאנים
קטגוריה:כדורגלנים קולומביאנים
קטגוריה:כדורגלנים ישראלים
קטגוריה:כדורגלנים יהודים
קטגוריה:מגני כדורגל קולומביאנים
קטגוריה:מגני כדורגל ישראלים
קטגוריה:מגני כדורגל יהודים
קטגוריה:בוגוטה: כדורגלנים
קטגוריה:כדורגלני אליאנסה פטרולרה
קטגוריה:כדורגלני מועדון ספורט אשדוד
קטגוריה:כדורגלני הפועל תל אביב
קטגוריה:עולים בשנות ה-2020
קטגוריה:קולומביאנים שנולדו ב-1996
קטגוריה:ישראלים שנולדו ב-1996